Suchi pasnik

Suchi pasnik (Phleum phleoides, syn. Ph. Boehmeri) je rostlina ze swójby słódkich trawow (Poaceae). 

 Wopisanje 
Suchi pasnik docpěwa wysokosć wot 30 hač 60 cm.

Stołpik je horjeka bjezłopjenaty. 

Łopjena docpěwaja šěrokosć wot 2 hač 4 mm a su hrube, na kromje běłe. Łopjenowa kožička je přikušena a docpěwa dołhosć wot 1 hač 2 mm. 

Kćěje wot junija hač julija. Kłóskowa pakić je šwižna a docpěwa dołhosć wot 18 cm. Kłóski su dwukónčkowe, jednokćenjowe a maja formu podobnu zuwakej. Přikrywne pluwizny su dlěše hač kryjace pluwizne.

 Stejnišćo 
Rosće na přibrjóžnych suchich trawnikach, skałach a we swětłych chójnowych lěsach.

 Rozšěrjenje 
Rostlina je w južnej Skandinawiskej, srjedźnej a južnej Europje rozšěrjena.

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 400
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Słódke trawy